Võttes arvesse:

–Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a,

–Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid [...], eriti selle artiklit 44,

–Euroopa Liidu 2020. aasta üldeelarvet, mis võeti vastu 27. novembril 2019,

–paranduseelarve projekti nr 1/2020, mis võeti vastu 27. märtsil 2020,

–paranduseelarve projekti nr 2/2020, mis võeti vastu 2. aprillil 2020,

esitab Euroopa Komisjon Euroopa Parlamendile ja nõukogule 2020. aasta eelarve paranduseelarve projekti nr 3.

TULUDE JA KULUDE EELARVESTUSE MUUDATUSED EELARVEJAGUDE KAUPA

Tulude koondarvestuses eelarvejagude kaupa tehtavad muudatused on kättesaadavad EUR-Lexi veebisaidil ( https://eur-lex.europa.eu/budget/www/index-et.htm ).

SELETUSKIRI

Paranduseelarve projekti nr 3/2019 eesmärk on kanda 2020. aasta eelarvesse 2019. aasta eelarve täitmise käigus tekkinud ülejääk. Vastavalt Euroopa Liidu üldeelarve suhtes kohaldatava finantsmääruse artikli 18 lõikele 3 käsitleb see paranduseelarve projekt üksnes ülejäägi kandmist eelarvesse ja see tuleb esitada 15 päeva jooksul pärast esialgse raamatupidamise aastaaruande esitamist, mis toimus 2020. aasta märtsi lõpus.

1.2019. aasta eelarve täitmisel tekkis 3 218 373 955 euro suurune ülejääk, mis kantakse tuluna 2020. aasta eelarvesse.

(eurodes)

2019. aasta eelarve täitmise tulemuse jaotus Tulude ülejääk 2 414 771 516 Kulude ülejääk 803 602 438 Ülejääk kokku 3 218 373 955

2.Ülejäägi kandmine eelarvesse vähendab vastavalt osamaksude üldsummat, mida 27 liikmesriiki ja Ühendkuningriik maksavad 2020. aasta eelarve rahastamiseks.

3.Järgmises tabelis on esitatud 2019. aasta eelarve täitmise tulemuse jaotus tulude osas:

(eurodes)

2019. aasta eelarve täitmise tulemuse jaotus Eelarve

(sh PE nr 1–3) Täitmine Muutus Tulude vahesumma 148 492 491 538 150 907 263 054 2 414 771 516 — Jaotis 1. Omavahendid 144 795 111 073 144 765 627 471 -29 483 602 Suhkrusektori maksud ja tollimaksud 0 -824 270 -824 270 Tollimaksud 21 471 164 786 21 365 365 626 -105 799 160 Käibemaksupõhised omavahendid 17 738 667 150 17 774 862 637 36 195 487 Kogurahvatulul põhinevad omavahendid 105 585 279 137 105 700 206 516 114 927 379 Ühendkuningriigile ette nähtud eelarve tasakaalustamatuse korrektsioon 0 -80 874 689 -80 874 689 Teatavate liikmesriikide kogurahvatulul põhinevate iga-aastaste brutomaksete vähendamine 0 6 891 651 6 891 651 — Jaotis 3. Ülejäägid, saldod ja korrigeerimine 1 802 988 329 1 804 821 556 1 833 227 — Jaotis 4. Institutsioonide heaks töötavad isikud 1 606 517 342 1 575 505 411 -31 011 931 — Jaotis 5. Institutsioonide haldustegevus 25 050 050 22 616 366 -2 433 684 — Jaotis 6. Liidu kokkulepete ja programmidega seotud tagasimaksed 130 000 000 102 279 350 -27 720 650 — Jaotis 7. Viivised ja trahvid 115 000 000 2 625 458 174 2 510 458 174 — Jaotis 8. Laenutehingud 2 823 744 3 111 199 287 455 — Jaotis 9. Mitmesugused tulud 15 001 000 7 843 527 -7 157 473

4.Jaotise 1 (Omavahendid) erinevus on prognoosituga võrreldes 0,02 %. Vahe hõlmab peamiselt prognoositust 107 miljoni euro võrra väiksemat tulu traditsioonilistest omavahenditest (laekunud on 99,5 % prognoositud summast) ning 77 miljoni euro võrra suuremat tulu vahetuskurssidest (omavahendid makstakse riikide vääringus, aga kantakse eelarvesse ja arvestatakse eurodes). Jaotises 3 (Ülejäägid, saldod ja korrigeerimine), kus erinevus on ainult 1,8 miljonit eurot, on tegemist omavahendite korrigeerimisega.